	
	
	



	
	
	



Pirkimo sąlygų 4 priedas 
„Tiekėjų kvalifikacijos reikalavimai“


TIEKĖJŲ KVALIFIKACIJOS REIKALAVIMAI 

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
3. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
4. Tiekėjams keliami kvalifikacijos reikalavimai:
1 lentelė
	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai
	Subjektas, kuris turi atitikti reikalavimą

	Techninis ir profesinis pajėgumas

	1.
	Tiekėjas per paskutinius 3 (tris) metus iki pasiūlymo pateikimo termino pabaigos, o jeigu tiekėjas įregistruotas vėliau, per laiką nuo tiekėjo registracijos dienos,  turi būti tinkamai suteikęs paslaugas, kurių objektas yra informacinės sistemos sukūrimas ir / arba modernizavimas (vystymas) ir / arba priežiūra. Suteiktų paslaugų vertė turi būti ne mažesnė, nei 51 487,60 (penkiasdešimt vienas tūkstantis keturi šimtai aštuoniasdešimt septyni eurai, 60 ct ) Eur be PVM.

Informacija kvalifikacijai pagrįsti yra tinkama tuo atveju, jeigu pasiūlymo pateikimo metu kurta ar modernizuota informacinė sistema (ar atitinkamas paslaugos rezultatas) yra perduota (-s) gamybinei eksploatacijai.

Galutinį rezultatą tiekėjas gali būti pasiekęs pagal vieną ar kelias sutartis, sudarytas dėl to paties objekto.
Pastaba. Tiekėjui nedraudžiama remtis teikiamomis / teiktomis paslaugomis / sutartimi, kurias / kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos / vykdomos sutarties objektas.
	Kartu su pasiūlymu tiekėjas privalo pateikti:
1.1. Tiekėjo per paskutinius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (tris) metus) įvykdytų arba vykdomų paslaugų pagal sutartis sąrašą pagal pirkimo sąlygų 8 priede „Įvykdytų ar vykdomų paslaugų pagal sutartis sąrašas“ pateiktą formą.

Galimo laimėtojo bus prašoma pateikti:
1.2. Užsakovo (-ų) pažymą (-as) apie tinkamai ir laiku suteiktas paslaugas. Pateikiamos pažymose turi būti nurodyta: 
1.2.1. sutarties pavadinimas, numeris, data, tiekėjo pagal sutartį tinkamai  suteiktų paslaugų aprašymas ir tikslus laikotarpis (pvz.: paslaugos teiktos nuo 2023 m. liepos 1 d. iki 2025 m. vasario 1 d.) bei vertė eurais be/su PVM; 
1.2.2. patvirtinimas, kad paslaugos buvo suteiktos tinkamai ir laiku. 

Tuo atveju, jeigu pateikiama informacija apie vykdomą sutartį, turi būti aiškiai nurodyta, kokios paslaugos buvo atliktos, kad per nurodytą laikotarpį pagal atliktas paslaugas tiekėjas turėtų pirkimo sąlygose reikalaujamą patirtį.
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti. 

Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Subtiekėjams šis reikalavimas nekeliamas.

	2.
	Tiekėjas paslaugų teikimui turi pasiūlyti kvalifikuotus specialistus, kurie atitiktų  žemiau nurodytus reikalavimus:
2.1. kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis specialistas;
2.2. kiekvienas specialistas privalo mokėti lietuvių kalbą (žodžiu ir raštu) ne žemesniu kaip C1 lygiu pagal Bendruosius Europos kalbų metmenis (jei lietuvių kalba nėra gimtoji) arba tiekėjas savo sąskaita, esant poreikiui, privalo užtikrinti vertimo žodžiu ir raštu paslaugas.
Tas pats specialistas gali būti teikiamas į daugiau nei vieną specialisto poziciją.
	Kartu su pasiūlymu tiekėjas turi pateikti:
2.1. Tiekėjo siūlomų specialistų sąrašą ir informaciją pagal pirkimo sąlygų 9 priede „Specialistų sąrašas“ pateiktą formą. 

Tiekėjo laimėjimo atveju:
2.2. Jeigu specialisto gimtoji kalba nėra gimtoji, reikia pateikti kalbos lygį įrodantį dokumentą arba tiekėjas savo sąskaita, esant poreikiui, privalo užtikrinti vertimo žodžiu ir raštu paslaugas.
Visos Tiekėjo pateikiamos dokumento kopijos turi būti skaitmeninės.
	Tiekėjo arba ūkio subjektų grupės nario (-ių) specialistai, jeigu pasiūlymą teikia ūkio subjektų grupė, arba kitas ūkio subjektas (jo darbuotojas, kurio pajėgumais remiasi tiekėjas), atsižvelgiant į jų prisiimamus įsipareigojimus pirkimo sutarčiai vykdyti.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.
Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.


	2.1. 
	Projekto vadovas turi atitikti šiuos reikalavimus:
2.1.1.	turi turėti tarptautiniu mastu pripažįstamą informacinių technologijų projektų valdymo kvalifikaciją;
2.1.2. per paskutinius 5 (penkis) metus iki pasiūlymų pateikimo termino pabaigos turėti ne trumpesnę nei 3 (trijų) metų vadovavimo informacinių technologijų projektams informacinių sistemų kūrimo ir (ar) modernizavimo ir (ar) diegimo srityje patirtį, atliekant paslaugų teikimo valdymą ir eigos kontrolę, projekto rizikos veiksnių valdymą, kokybiško paslaugų vykdymo kontrolę, vadovaujant specialistų, dalyvaujančių vykdant sutartį, komandai.

3 (trijų) metų patirtis gali būti įgyta teikiant paslaugas tiek vienoje, tiek keliose įvykdytose arba tebevykdomose sutartyse, paslaugų teikimo trukmė nebūtinai turi būti 3 (trys) metai, tačiau atskirų paslaugų teikimo laikotarpis, jei jis sutampa, bus laikomas kaip to paties laikotarpio patirtis.
	Galimo laimėtojo bus  prašoma pateikti dokumentus, patvirtinančius kvalifikaciją. Kvalifikaciją įrodantys dokumentai:
2.1.1. vienas iš toliau nurodytų sertifikatų: 
a) PMP arba
b) Prince 2 arba
c) CompTIA Project+, arba
d) Lygiavertis*
2.1.2. Perkančiosios organizacijos nustatytos formos kvalifikacijos reikalavimų atitikties lentelė, parengta pagal pirkimo sąlygų 9 priede „Specialistų sąrašas“ pateiktą formą (pateikiama kartu su pasiūlymu). 
 
* Sertifikatų, pažymėjimų lygiavertiškumą tiekėjas turi gebėti pagrįsti.

Dalyvavimo kursuose, mokymuose ar seminaruose sertifikatai (pažymėjimai) nėra tinkami kvalifikacijai pagrįsti. Turi būti išlaikytas egzaminas kvalifikacijai įgyti ir kvalifikacija patvirtinta sertifikatu arba kitu lygiaverčiu dokumentu. 
	

	2.2.
	Informacinių sistemų (IS) architektas turi atitikti šiuos reikalavimus: 
2.2.1. turi turėti tarptautiniu mastu pripažįstamą informacinių sistemų (toliau – IS) architekto kvalifikaciją; 
2.2.2. per paskutinius 3 (tris) metus (iki pasiūlymų pateikimo termino pabaigos) vykdė IS architekto funkcijas bent viename projekte, kurio vykdymo metu sukurta ar modernizuota informacinė sistema ir (ar) registras tenkinantis visus žemiau išvardintus reikalavimus: 
2.2.2.1. sistema sukurta naudojant Microsoft Power Apps technologiją;
2.2.2.2. sistema sukurta naudojant Microsoft Dataverse (prieš tai žinomą kaip Common Data Service) arba Microsoft SQL arba Microsoft Azure SQL duomenų bazę;
2.2.2.3. sistema buvo integruota su kitomis Microsoft paslaugomis kaip Sharepoint, Dynamics 365, Azure ar Entra (prieš tai žinoma kaip Active Directory);
2.2.2.4. sistema buvo integruota su ne mažiau nei 2 informacinėmis sistemomis ar registrais. 
	 Galimo laimėtojo bus prašoma pateikti dokumentus, patvirtinančius kvalifikaciją.
Kvalifikaciją įrodantys dokumentai:
2.2.1. vienas iš toliau nurodytų sertifikatų:  
a)Power Platform Solution Architect Expert arba 
b)Azure Solutions Architect Expert arba 
c)TOGAF® Enterprise Architecture Practitioner arba 
d) Lygiavertis*.
2.2.2. Perkančiosios organizacijos nustatytos formos kvalifikacijos reikalavimų atitikties lentelė, parengta pagal pirkimo sąlygų 9 priede „Specialistų sąrašas“ pateiktą formą (pateikiama kartu su pasiūlymu).  
*Sertifikatų, pažymėjimų lygiavertiškumą tiekėjas turi gebėti pagrįsti.  

Dalyvavimo kursuose, mokymuose ar seminaruose sertifikatai (pažymėjimai) nėra tinkami kvalifikacijai pagrįsti. Turi būti išlaikytas egzaminas kvalifikacijai įgyti ir kvalifikacija patvirtinta sertifikatu arba kitu lygiaverčiu dokumentu.
	

	2.3.
	Programuotojas turi atitikti šiuos reikalavimus:
2.3.1. turi turėti tarptautiniu mastu pripažįstamą programuotojo kvalifikaciją;
2.3.2. turi ne trumpesnę kaip 3 (trijų) metų darbo patirtį, kaip „Front end” programuotojas, kuriant ar modernizuojant informacines sistemas ir (ar) registrus.

Programuotojo darbo patirtis turi būti įgyta per paskutinius 5 (penkis) metus iki pasiūlymų pateikimo termino pabaigos.

3 (trijų) metų patirtis gali būti įgyta teikiant paslaugas tiek vienoje, tiek keliose įvykdytose arba tebevykdomose sutartyse, paslaugų teikimo trukmė nebūtinai turi būti 3 (trys) metai, tačiau atskirų paslaugų teikimo laikotarpis, jei jis sutampa, bus laikomas kaip to paties laikotarpio patirtis.
	Galimo laimėtojo bus prašoma pateikti dokumentus, patvirtinančius kvalifikaciją.
Kvalifikaciją įrodantys dokumentai:
2.3.1. vienas iš toliau nurodytų sertifikatų: 
a) Power Platform Developer Associate arba
b) SUN Certified Programmer, arba
c) Java Certified Programmer arba 
d) Lygiavertis*.
2.3.2. Perkančiosios organizacijos nustatytos formos kvalifikacijos reikalavimų atitikties lentelė, parengta pagal pirkimo sąlygų 9 priede „Specialistų sąrašas“ pateiktą formą (pateikiama kartu su pasiūlymu).  

*Sertifikatų, pažymėjimų lygiavertiškumą tiekėjas turi gebėti pagrįsti.
Dalyvavimo kursuose, mokymuose ar seminaruose sertifikatai (pažymėjimai) nėra tinkami kvalifikacijai pagrįsti. Turi būti išlaikytas egzaminas kvalifikacijai įgyti ir kvalifikacija patvirtinta sertifikatu arba kitu lygiaverčiu dokumentu.
	

	2.4.
	Veiklos procesų analitikas turi atitikti šiuos reikalavimus:
2.4.1. turi turėti tarptautiniu mastu pripažįstamą veiklos procesų analitiko kvalifikaciją.
	  Galimo laimėtojo bus prašoma pateikti dokumentus, patvirtinančius kvalifikaciją.
Kvalifikaciją įrodantys dokumentai:
2.4.1. vienas iš toliau nurodytų sertifikatų: 
a) OMG Certified UML Professional, arba
b) Advanced, Certified Business Analysis Professional™ (CBAP®), arba
c) Lygiavertis*.
2.4.2. Perkančiosios organizacijos nustatytos formos kvalifikacijos reikalavimų atitikties lentelė, parengta pagal pirkimo sąlygų 9 priede „Specialistų sąrašas“ pateiktą formą (pateikiama kartu su pasiūlymu).  

*Sertifikatų, pažymėjimų lygiavertiškumą tiekėjas turi gebėti pagrįsti.

Dalyvavimo kursuose, mokymuose ar seminaruose sertifikatai (pažymėjimai) nėra tinkami kvalifikacijai pagrįsti. Turi būti išlaikytas egzaminas kvalifikacijai įgyti ir kvalifikacija patvirtinta sertifikatu arba kitu lygiaverčiu dokumentu.
	

	2.5.
	Informacinių technologijų specialistas turi atitikti šiuos reikalavimus:
2.5.1 turi turėti tarptautiniu mastu pripažįstamą informacinių technologijų (IT) paslaugų kvalifikaciją.

	Galimo laimėtojo bus prašoma pateikti dokumentus, patvirtinančius kvalifikaciją.
Kvalifikaciją įrodantys dokumentai:
2.5.1. vienas iš toliau nurodytų sertifikatų: 
a) ITIL Foundation Certificate in IT Service Management, arba
b) ISACA Certified in the Governance of Enterprise IT arba
c) Lygiavertis*.
2.5.2. Perkančiosios organizacijos nustatytos formos kvalifikacijos reikalavimų atitikties lentelė, parengta pagal pirkimo sąlygų 9 priede „Specialistų sąrašas“ pateiktą formą (pateikiama kartu su pasiūlymu).

*Sertifikatų, pažymėjimų lygiavertiškumą tiekėjas turi gebėti pagrįsti.

Dalyvavimo kursuose, mokymuose ar seminaruose sertifikatai (pažymėjimai) nėra tinkami kvalifikacijai pagrįsti. Turi būti išlaikytas egzaminas kvalifikacijai įgyti ir kvalifikacija patvirtinta sertifikatu arba kitu lygiaverčiu dokumentu.

